Meðlagsgreiðendur boða til greiðsluverkfalls í desember Stjórn Samtaka meðlagsgreiðenda hefur samþykkt að boða til greiðsluhlés meðlaga í desembermánuði . Í dag eru greidd meðlög með 20.000 börnum til Innheimtustofnunar sveitarfélaga í hverjum mánuði og má ætla að heildargreiðslurnar nemi um hálfum milljarði í skilvísum mánuði . Þetta fjárflæði ætla Samtök meðlagsgreiðenda að stöðva tímabundið . Samtökin óskuðu eftir samstarfi Sambands íslenskra sveitafélaga við að koma á siðbótum í viðskiptum stofnana sveitafélaganna við meðlagsgreiðendur . Boði samtakanna var hafnað samhljóða á stjórnarfundi SÍS . „ Vandi meðlagsgreiðenda er margþættur en snertir þó stofnanir sveitafélaganna með sérstökum hætti . Innheimtustofnun sveitafélgaanna viðhefur engin opinber viðmið sem hún styður við ákvörðun um greiðslu - og skuldaívilnanir til handa meðlagsgreiðendum og tekur ekki tillit til uppeldiskostnaðar skilnaðarbarna , né heldur til kostnaðar við að ala upp börn í nýjum fjölskyldum . Þá synjar félagsþjónusta sveitafélaganna beiðni meðlagsgreiðenda um fjárhagsaðstoð á þeim grundvelli að þeir séu barnslausir einstaklingar sem geta sýnt fram á heildartekjur , “ segir í tilkynningu frá stjórn Samtaka meðlagsgreiðenda . „ Við vitum um raunverulegt dæmi þar sem einstæður fráskilinn faðir fimm barna með 175 þúsund í útborguð laun , þarf að greiða þrjú meðlög samkvæmt samningi við Innheimtustofnun . Þá hefur hann um 100.000 krónur í ráðstöfunartekjur til að kosta nauðsynjar og uppeldi barna sinna . Þegar hann leitar á náðir félagsþjónustunnar fær hann synjun á beiðnum sínum vegna þess að hann er færður til bókar sem barnslaus einstaklingur sem getur sýnt fram á heildartekjur . Samtökin hvetja því meðlagsgreiðendur til sjávar og sveita að draga greiðslur meðlaga í desembermánuði og leggja þess í stað peninginn fyrir og greiða svo skuldina að loknu greiðsluhléi . Hins vegar ber að geta þess að samtökin áskilja sér rétt að lengja greiðsluhléið ef nauðsyn krefur . Mikilvægt er hér að árétta að eingöngu er átt við greiðslur til Innheimtustofnunar en ekki meðlagsgreiðslur sem greiddar eru án aðkomu stofnunarinnar . Auk þess hvetjum við meðlagsgreiðendur til að létta undir með lögheimilisforeldrum með að bjóða þeim aukna umgengni við börn sín . “